stanford-oval/wikipedia huggingface dataset:
Dirty Love

| Dirty Love |
| --- | --- |

Ohjaaja:  John Mallory Asher
Käsikirjoittaja:  Jenny McCarthy
Tuottaja:   John Mallory Asher  B.J. Davis  Jenny McCarthy  Michael Manasseri  Kimberley Kates  Rod Hamilton 
Säveltäjä:   D.A. Young  Keith Megna 
Kuvaaja:  Eric Wycoff
Leikkaaja:  Warren Bowman
Pääosat:   Jenny McCarthy  Eddie Kaye Thomas  Carmen Electra  Victor Webster 
Valmistustiedot
Valmistusmaa:  Yhdysvallat
Tuotantoyhtiö:   Big Screen Entertainment  Double Down Entertainment 
Levittäjä:  First Look Studios Netflix
Ensi-ilta:  2005
Kesto:  90 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Dirty Love on vuonna 2005 ensi-iltansa saanut romanttinen komediaelokuva. Elokuvan pääosia esittävät Jenny McCarthy, Eddie Kaye Thomas, Carmen Electra ja Victor Webster. Elokuvan on ohjannut John Mallory Asher ja käsikirjoittanut hänen entinen vaimonsa Jenny McCarthy. Elokuva sai huonot arvostelut ja voitti yhteensä neljä Razzie-palkintoa kategorioissa huonoin elokuva, huonoin kuvaus, huonoin naisnäyttelijä ja huonoin ohjaus.
Dirty Love kertoo Rebeccasta (Jenny McCarthy) joka saa poikaystävänsä Richardin (Victor Webster) kiinni pettättämisestä, ja lähtee etsimään rakkautta jonka kädestäennustaja on hänelle kertonut saapuvaksi.
Aiheesta muualla

Ebert, Roger: Aspiring to awfulness RogerEbert.com.  22.9.2005. Viitattu 30.7.2022. (englanniksi)
Holden, Stephen: Film in Review; Dirty Love The New York Times.  23.9.2005. Viitattu 30.7.2022. (englanniksi)
| 0 | 1 | 2 |
| --- | --- | --- |
| Edeltäjä: Catwoman | Huonoimman elokuvan Golden Raspberry -palkinto 2006 | Seuraaja: Basic Instinct 2 |
Bhaag Milkha Bhaag

| Bhaag Milkha Bhaag |
| --- | --- |

Ohjaaja:  Rakeysh Omprakash Mehra
Käsikirjoittaja:  Prasoon Joshi
Tuottaja:  Rakeysh Omprakash Mehra
Säveltäjä:  Shankar-Ehsaan-Loy
Kuvaaja:  Binod Pradhan
Leikkaaja:  P. S. Bharathi
Pääosat:  Farhan Akhtar Sonam Kapoor Divya Dutta Pavan Malhotra Yograj Singh Prakash Raj
Valmistustiedot
Valmistusmaa:  Intia
Tuotantoyhtiö:  Rakeysh Omprakash Mehra Pictures Viacom 18 Motion Pictures
Levittäjä:  Reliance Entertainment
Ensi-ilta:  12. heinäkuuta 2013
Kesto:  189 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Bhaag Milkha Bhaag (suomeksi ”Juokse Milkha juokse”) on vuonna 2013 ilmestynyt intialainen elämäkerrallinen urheiludraamaelokuva, jonka on ohjannut Rakeysh Omprakash Mehra. Elokuva perustuu pikajuoksija Milkha Singhin elämään. Pääosia näyttelevät Farhan Akhtar, Sonam Kapoor, Divya Dutta, Pavan Malhotra, Yograj Singh ja Prakash Raj.
Elokuva sai ensi-iltansa 12. heinäkuuta 2013 ja sai hyvän vastaanoton sekä kriitikoilta että yleisöltä. Se julistettiin ”superhitiksi” Intiassa.
Singh kirjoitti tyttärensä Sonia Sanwalkan kanssa elämäkertansa The Race of My Life. Singh myi elokuvaoikeudet yhden rupian hintaan sillä ehdolla, että osa tuotoista ohjattaisiin Milkha Singh Charitable Trust -hyväntekeväisyysjärjestölle.
Tarina

Tositarina Milkha Singhistä, joka selviytyi Intian jakoon liittyneistä väkivaltaisuuksista, vanhempiensa kuolemasta ja kodittomuudesta tullakseen ikoniseksi urheilijaksi.
Näyttelijät

| 0 | 1 | 2 |
| --- | --- | --- |
|  Farhan Akhtar  | … |  Milkha Singh   |
|  Sonam Kapoor  | … |  Biro   |
|  Divya Dutta  | … |  Isri Kaur   |
|  Pavan Malhotra  | … |  Hawaldar Gurudev Singh   |
|  Yograj Singh  | … |  Ranveer Singh   |
|  Art Malik  | … |  Sampooran Singh   |
|  Prakash Raj  | … |  Veerapandian   |
|  K. K. Raina  | … |  herra Wadhwa   |
|  Rebecca Breeds  | … |  Stella   |
|  Meesha Shafi  | … |  Perizaad   |
|  Dalip Tahil  | … |  Jawaharlal Nehru   |
|  Dev Gill  | … |  Abdul Khaliq   |
|  Nawab Shah  | … |  Javed   |
|  Japtej Singh  | … |  nuori Milkha   |
|  Loy Mendonsa  | … |  erikoisesiintyminen laulussa ”Slow Motion Angreza”   |
|  Rakeysh Omprakash Mehra  | … |  erikoisesiintyminen lentäjänä   |
Soundtrack

Kaikki sanat Prasoon Joshi, kaikki sävellykset Shankar-Ehsaan-Loy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Gurbani” | Daler Mehndi | 1.40 |  |  |  |  |  |  |
| 2. | ”Zinda” | Siddharth Mahadevan | 3.31 |  |  |  |  |  |  |
| 3. | ”Mera Yaar” | Javed Bashir | 5.51 |  |  |  |  |  |  |
| 4. | ”Maston Ka Jhund” | Divya Kumar | 4.34 |  |  |  |  |  |  |
| 5. | ”Bhaag Milkha Bhaag” | Arif Lohar | 4.29 |  |  |  |  |  |  |
| 6. | ”Slow Motion Angreza” | Sukhwinder Singh, Shankar Mahadevan, Loy Mendonsa | 4.20 |  |  |  |  |  |  |
| 7. | ”O Rangrez” | Shreya Ghoshal, Javed Bashir | 6.25 |  |  |  |  |  |  |
| 8. | ”Bhaag Milkha Bhaag” (Rock Version)  | Siddharth Mahadevan | 4.39 |  |  |  |  |  |  |
Palkinnot

Bhaag Milkha Bhaag voitti kuusi Filmfare Awards -palkintoa: parhaasta elokuvasta, ohjauksesta, miespääosasta, sanoituksesta, lavastuksesta ja puvustuksesta. Se voitti myös parhaan populaarielokuvan National Film Awards -palkinnon.
Aiheesta muualla

Bhaag Milkha Bhaag Internet Movie Databasessa (englanniksi)
Bhaag Milkha Bhaag AllMoviessa. (englanniksi)
British Formula Renault

British Formula Renault tai Formula Renault UK, FR 2.0 UK oli Isossa-Britanniassa ajettava autourheilusarja.
Formula Renault 2.0 -luokassa ajettiin Isossa-Britanniassa kahta sarjaa. Formula Renault UK oli Renault Sportin virallinen sarja, jonka lisäksi British Automobile Racing Club järjesti omaa BARC Formula Renault -sarjaansa. BARC:n klubisarjassa autojen tehoa oli rajattu ja siihen pystyi osallistua myös nykyistä mallia vanhemmilla Formula Renault -autoilla.
Formula Renault UK:n lisäksi samalla kalustolla ajettiin vuosittain syystalvella Formula Renault UK -talvisarja.
Kimi Räikkönen voitti sarjan mestaruuden vuonna 2000 ja Heikki Kovalainen oli sarjan neljäs vuonna 2001. Vuosi 2011 jäi sarjan viimeiseksi.
Bik Bok

Bik Bok Kokkolassa.
Bik Bok on norjalainen naistenvaateketju. Ketjun omistaa Varner-Gruppen, joka on yksi Pohjoismaiden isoimmista muotikonserneista. Ensimmäinen liike avattiin vuonna 1978 Oslossa ja nykyään liikkeitä on yli 170 Suomessa, Ruotsissa ja Norjassa, verkkokaupan lisäksi. Suomeen avattiin ensimmäinen liike loppuvuodesta 2012. Bik Bok toimii niin sanotun pikamuodin kentällä.
Aiheesta muualla

Bik Bok Suomi
Varner: About us
Bikaner

| Bikaner |
| --- | --- |
 Bikaner
 Koordinaatit: 28.016667°N, 73.311944°E 
Valtio:  Intia
Osavaltio:  Rajasthan
Piirikunta:  Bikaner
Väkiluku (2011):  647 804
 – Metropolialue:  647 804
Aikavyöhyke:  UTC+5:30
Infobox OKVirheellinen NIMI-arvo: 
Junarghin linnoitus Bikanerissa.
Bikaner on kaupunki Rajasthanin osavaltiossa Intiassa, vajaat 200 kilometriä Delhistä länteen. Vuonna 2011 siellä oli 647 804 asukasta, mikä teki siitä osavaltion neljänneksi suurimman kaupungin.
Bikaner oli aikaisemmin Bikanerin ruhtinaskunnan pääkaupunki. Sen perusti Rao Bika vuonna 1486. Se sijaitsee keskellä Tharin autiomaata, joten lämpötilaolot ovat äärevät (kesällä yli 50 astetta, talvella pakkasta) ja sademäärät vähäiset.
Alueelle 1900-luvulla vedetyt kastelukanavat ovat kuitenkin tehneet alueesta merkittävää maanviljelysseutua, jossa kasvaa sinappia, puuvillaa ja vehnää. Lisäksi seudulla tuotetaan villaa ja louhitaan teollisuusmineraaleja.
Aiheesta muualla

Kuvia tai muita tiedostoja aiheesta Bikaner Wikimedia Commonsissa
Bolo Yeung

| Bolo Yeung |
| --- | --- |
 Bolo Yeung vuonna 2010.
Henkilötiedot
Koko nimi:  Yang Sze
Syntynyt: 3. heinäkuuta 1946 (ikä 78)  Kanton, Kiina
Ammatti:  näyttelijä
Näyttelijä
Taiteilijanimet:  Yang See, Yeung See, Yang Si, Yang Sze, Yeung Sze, Yung Sze, Yang Szu, Yang Tse, Yang Tze, Yeung Tze, Sze Yang, Bolo Young, Bolo Yung, Young Zee
Aktiivisena:  1970–2008
Merkittävät roolit:  Bolo (Lohikäärmeen kidassa) Chong-Li (Bloodsport – viimeiseen asti)
Aiheesta muualla
IMDb
Elonet
Bolo Yeung (s. 3. heinäkuuta 1946 Kanton, Kiina) on kiinalainen entinen näyttelijä ja kehonrakentaja. Aiemmin syntymävuodeksi ilmoitettiin 1938. Nuoruudessaan hän oli kehonrakentaja, painonnostaja ja kuuluisa voimistaan. Hän on myös itsepuolustuslajien taitaja. Hän näytteli muun muassa Jean-Claude Van Dammen elokuvissa Bloodsport – viimeiseen asti (1988) ja Kaksoisisku (1991).
Elämäkerta

Yeung alkoi 10-vuotiaana harrastaa kamppailulajeja, muun muassa taijita, ja kiinnostui myöhemmin myös kehonrakennuksesta. Hän saavutti kehonrakennuksessa Mister Hongkong -tittelin, jota hän piti hallussaan kymmenen vuotta. Sittemmin 1970-luvun alussa hongkongilainen Shaw Brothers Studio elokuvayhtiö kiinnitti Yeungiin huomiota ja tarjosi hänelle näyttelijän työtä. Yeung esiintyi fyysisen olemuksensa vuoksi useimmiten roiston rooleissa. Hänen ensimmäiset elokuvat olivat The Wandering Swordsman ja The Heroic Ones. Yeung esiintyi hongkongilaisten elokuvien lisäksi 1970-luvun puolessa välissä muutaman kerran japanilaisten tuotannoissa, kuten televisiosarjassa Fight! Dragon. Vuonna 1973 Yeung esiintyi Bruce Leen kanssa elokuvassa Lohikäärmeen kidassa ja vuonna 1985 Sammo Hungin ja Jackie Chanin kanssa elokuvassa My Lucky Stars – onnen lohikäärmeet. Vuonna 1988 Yeung päätyi ensimmäistä kertaa Yhdysvaltain elokuviin sitten vuoden 1973 esiinnyttyään yhdessä Jean-Claude Van Dammen kanssa elokuvassa Bloodsport – viimeiseen asti. Kaksi vuotta myöhemmin hän esiintyi toistamiseen Van Dammen kanssa elokuvassa Kaksoisisku, jossa Yeungilla oli edellisen tapaan roiston rooli. Sittemmin hän esiintyi koko 1990-luvun pääosin yhdysvaltalaisissa elokuvissa, kuten Breathing Fire, Tiger Claws, Ironheart, Shootfighter ja Shootfighter II.
Aiheesta muualla

Bolo Yeung Internet Movie Databasessa. (englanniksi)
Devil’s Night

| Devil's Night D12 |
| --- | --- | --- |

Studioalbumin tiedot
 Äänitetty : 2000–2001
 Julkaistu: 19. kesäkuuta 2001
 Tuottaja(t): Dr. Dre, Eminem, Denaun Porter, DJ Head, Scott Storch, Jeff Bass, Mike Elizondo, Luis Resto
 Tyylilaji: hardcore hip hop, horrorcore, rap rock
 Kesto: 75.23
 Levy-yhtiö: Shady Records, Interscope Records
D12:n muut julkaisut
|   | Devil's Night 2001 | D12 World 2004 |
Devil's Night on amerikkalaisen rap-yhtye D12:n albumi, joka julkaistiin vuonna 2001.
Kappaleet

Another Public Service Announcement – 0.50 (Skit)
Shit Can Happen – 4.55
Pistol Pistol – 5.24
Bizarre – 1.13 (Skit)
Nasty Mind – 5.43 (feat. Truth Hurts)
Ain't Nuttin' But Music – 5.13
American Psycho – 4.38
That's How – 0.41 (Skit)
That's How... – 5.05
Purple Pills – 5.06
Fight Music – 4.23
Instigator – 4.58
Pimp Like Me – 5.59 (feat. Dina Rae)
Blow My Buzz – 5.12
Obie Trice – 1.08 (Skit)
Devils Night – 4.21
Steve Berman – 0.51 (Skit)
Revelation – 5.50
Girls (traccia nascosta) – 5.38
Arviot

Allmusic:
Rolling Stone:
Robert Christgau: C[lähde? ]
Aiheesta muualla

Devil's Night discogs.com -sivustolla
Douvres-la-Délivrande

Notre Dame de la Délivrande -kirkko
Douvres-la-Délivrande on kunta Calvadosin departementissa Basse-Normandien hallintoalueella Ranskassa. Kunnassa oli 4 809 asukasta vuoden 1999 väestönlaskennassa. Douvres-la-Délivranden pinta-ala on 11 neliökilometriä.
British Film Institute

British Film Instituten ylläpitämä elokuvateatteri Lontoossa.
British Film Institute on Royal charterilla 1933 perustettu brittiläinen järjestö, jonka tehtävänä on edistää elokuvataiteen, television ja muun liikkuvan kuvan kehittämistä ja lisätä elokuvan arvostusta.
Sen tehtäviin kuuluvat elokuvaesitykset kahdessa elokuvateatterissa, Lontoon elokuvajuhlat, Future Film Festival yhdessä BBC:n kanssa, koulutus erityisesti kouluissa ja arkistointi. Se julkaisee elokuvalehteä Sight and Sound sekä DVD:itä ja kirjoja, pitää yllä kirjastoa ja tietokantaa. BFI on ollut mukana elokuvaa käsittelevien televisio-ohjelmien tekemisessä.
Aiheesta muualla

BFI kotisivu
British Home Stores

| British Home Stores |
| --- | --- |

Yritysmuoto:  rajavastuuyhtiö
Perustettu:  1928
Kotipaikka:   Lontoo, Yhdistynyt kuningaskunta
Toimiala:  tavaratalokauppa
Tuotteet:  kodin tuotteet, pukeutuminen
Omistaja:  Arcadia Group
Kotisivu:  www.bhs.co.uk
Infobox OKVirheellinen NIMI-arvo: 
British Home Stores (lyh. BHS) on brittiläinen tavarataloketju, jonka myymälät ovat erikoistuneet pääosin kodin tuotteiden ja vaatteiden myymiseen.
Ensimmäinen BHS-tavaratalo avattiin Lontoon Brixtonissa vuonna 1928. Nykyisin ketjulla on Yhdistyneessä kuningaskunnassa yli 100 myymälää. Ketju on Arcadia Groupin omistuksessa. [lähde? ]
Aiheesta muualla

Kuvia tai muita tiedostoja aiheesta British Home Stores Wikimedia Commonsissa
British Home Storesin kotisivu (englanniksi)
Bikar

| Bikar |
| --- | --- |
 Bikar satelliittikuvassa
Maantiede
Muut nimet:  Pikaar
Merialue:  Tyyni valtameri
Saaria yht.:  7
Suurin saari:  Bikar
Pinta-ala:  0,5 km²
Valtio
Valtio:  Marshallinsaaret
Väestö
Väkiluku:  asumaton
Bikar on atolli Marshallinsaarilla, Tyynellä valtamerellä. Se sijaitsee Ratakin saariketjussa ja on Marshallinsaarten toiseksi pohjoisin atolli. Bikar koostuu viidestä saaresta, joista suurimmat ovat Bikar, Jabwelo, Almani ja Jaboero.
Bikarin saarten maapinta-ala yhteensä on alle puoli neliökilometriä, joten Bikar on Marshallinsaarten pienin atolli.[lähde? ] Bikarilla on laguuni, jonka pinta-ala on 37 neliökilometriä.
Bikar on sijainniltaan yksi Marshallinsaarten syrjäisimmistä atolleista. Sen lähin naapuriatolli on Utrik, joka sijaitsee siitä noin 85 kilometrin päässä. Atollilla ei ole ihmisasutusta.
Aiheesta muualla

Kuvia tai muita tiedostoja aiheesta Bikar Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
British Forces Broadcasting Service

British Forces Broadcasting Service on Ison-Britannian sotaministeriön (nykyinen Yhdistyneen kuningaskunnan puolustusministeriö) vuonna 1943 perustama radio- ja televisiopalvelu. Se välittää ohjelmistoa Yhdistyneen kuningaskunnan asevoimille Afganistanissa, Belizellä, Bosniassa, Bruneissa, Kanadassa, Kyproksella, Falklandinsaarilla, Saksassa, Gibraltarilla, Kosovossa, Lähi-idässä, Pohjois-Irlannissa ja Tristan da Cunhalla. Lisäksi BFBS välittää ohjelmia satelliittien välityksellä Royal Navyn aluksille. Toimituksellinen sisältö on riippumaton puolustusministeriöstä ja asevoimista.
Aiheesta muualla

Kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:British Forces Broadcasting Service
Käännös suomeksi
Dolfiinit

| Dolfiinit |
| --- | --- |
 Dolfiini (Coryphaena hippurus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Dolfiinit Coryphaenidae  Linnaeus, 1758
Lajit
 dolfiini (Coryphaena hippurus)  pikkudolfiini (Coryphaena equiselis) 
Katso myös
   Dolfiinit Wikispeciesissä   Dolfiinit Commonsissa 
Infobox OKNimi-testi OK: 
Dolfiinit (Coryphaenidae) on ahvenkalaheimo trooppisten ja subtrooppisten valtamerten kaloja. Heimoon kuuluu ainoastaan yksi suku Coryphaena, johon kuuluu ainoastaan kaksi lajia dolfiini (C. hippurus) ja pikkudolfiini (C. equiselis). Dolfiinit tunnistaa suuresta päästä, suipponevasta ruumiista ja vahvasti halkoisesta pyrstöstä. Selkäevä on pitkä ja loistavan vihreä. Dolfiini kasvaa noin 1,5 metrin mittaiseksi ja pikkudolfiini siitä puolet lyhyemmäksi. Dolfiinikoiras on naarasta suurempi. Dolfiinit syövät toisia pieniä kaloja. Ne vierailevatkin mielellään kelluvien sargassolevälauttojen luona koska niiden seasta löytyy usein saalista.
Dolfiineilla ei ole nimestään huolimatta mitään tekemistä delfiinien kanssa, jotka ovat nisäkkäitä.
Pyydettyjä dolfiineja
Aiheesta muualla

Animal Diversity Web (kuvia)
Dirty Pretty Things (elokuva)

| Dirty Pretty Things |
| --- | --- |

Ohjaaja:  Stephen Frears
Käsikirjoittaja:  Steven Knight
Tuottaja:  Tracey Seaward Robert Jones
Säveltäjä:  Nathan Larson
Kuvaaja:  Chris Menges
Leikkaaja:  Mick Audsley
Tuotantosuunnittelija:  Hugo Luczyc-Wyhowski
Pukusuunnittelija:  Odile Dicks-Mireaux
Pääosat:   Audrey Tautou  Chiwetel Ejiofor  Sergi López  Sophie Okonedo 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  BBC Film CPL Productions
Levittäjä:  Miramax
Ensi-ilta:  2002
Kesto:  99 min
Alkuperäiskieli:  espanja ranska englanti somali
Budjetti:  XXXX
Aiheesta muualla
IMDb 
Elonet
AllMovie
Infobox OKNimi-testi OK: 
Dirty Pretty Things (Dirty Pretty Things) on vuonna 2002 ensi-iltansa saanut Stephen Frearsin ohjaama elokuva, joka kertoo maahanmuuttajista ja pimeästä työvoimasta.
Juoni

Lontoossa laittomasti työskentelevä nigerialainen lääkäri toimii päivisin taksikuskina ja öisin hotellin yöportierina. Hän asuu tilapäisesti hotellin siivoojan, turkkilaisen turvapaikanhakijan luona, ja kaksikko kiintyy vähitellen toisiinsa.
Arvioita

Turun Sanomien Tapani Maskula valitti, että Stephen Frears on liian kiltti ja silotteleva ohjaaja näin ankaralle aiheelle. Tasapuolista kohtelua vaativat ihmisoikeusteemat tulevat hänestä silti esiin, vaikka kokonaisuus ei aina toimi. ”Ihmisyyttä kunnioittavilla asenteillaan Dirty Pretty Things edustaa hyväksyttäviä pyrkimyksiä normaalissa viihteen valtavirrassa ja siksi elokuvalle on valmis antamaan paljon anteeksi.”
Don’t Stop Believin’ (täsmennyssivu)

”Don’t Stop Believin’” on Jorneyn kappale
Don’t Stop Believin’ voi Don’t Stop Believing viitata myös:
Don’t Stop Believin’ (albumi), Olivia Newton-Johnin albumi
”Don’t Stop Believin’” (Olivia Newton-Johnin kappale), albumin nimikappale
Don’t Stop Believing, brittiläinen kykykilpailu
Don’t Stop Believing (australialainen televisiosarja), australialainen versio brittiläisestä sarjasta
Don’t Stop Believin’: Everyman’s Journey, dokumentti elokuva yhtye Journeysta
Dean McAmmond

Dean McAmmond (s. 15. kesäkuuta 1973 Alberta) on kanadalainen jääkiekkoilija. NHL-joukkue Chicago Blackhawks varasi hänet ensimmäisellä kierroksella 22. varausvuorolla vuoden 1991 varaustilaisuudessa. Blackhawksin lisäksi McAmmond edusti NHL-urallaan Edmonton Oilersia, Philadelphia Flyersia, Calgary Flamesia, Colorado Avalanchea, St. Louis Bluesia, Ottawa Senatorsia, New York Islandersia ja New Jersey Devilsia vuosina 1991-2010. Hän oli pelipaikaltaan vasen laitahyökkääjä ja hänen kätisyytensä oli vasen. McAmmond pelasi 996 NHL:n runkosarjan ottelua. Näissä otteluissa hän teki 186 maalia ja 262 syöttöä eli 448 tehopistettä. McAmmond pelasi 46 NHL:n pudotuspelien ottelua. Näissä ottelua hän teki kuusi maalia ja seitsemän syöttöä eli 13 tehopistettä. McAmmond kuului Kanadan joukkueeseen Pietarin MM-kilpailuissa 2000. Hän pelasi turnauksessa kahdeksan ottelua ilman tehopisteitä.
CB-radiopuhelin

CB-radiopuhelin on alun perin Yhdysvalloissa omaksuttu radiostandardi. CB-radion saa vapaasti hankkia, sitä saa vapaasti käyttää ilman pätevyystodistusta, radiolähetyslupaa tai taajuusmaksua. Suomen radiomääräyksen mukaan CB-radiopuhelimen sallitut lähetystehot ovat 4 W AM, 4 W FM ja 12 W SSB, 26. maaliskuuta 2013 alkaen. Antennina saa käyttää enintään 3 dBd:ä vahvistavaa antennia, mikä vastaa 5,14 dBi:ä.
CB-radiopuhelimissa ei ole LA-radiopuhelinten kanavaa 11A. LA-radiopuhelinten suurimmat sallitut lähetystehot ovat 5 W FM ja 5 W AM.
Suomessa on monia lyhytaaltoradion ja PR-27-radion ajalta olevia yhdistyksiä, joiden jäsenet liikennöivät CB-radiopuhelimilla.
Boeing P-26

Boeing P-26 Peashooter
Boeing P-26A
Boeing P-26, lisänimeltään "Peashooter" (Hernepyssy), oli Yhdysvaltain armeijan lentojoukkojen (engl. United States Army Air Corps, USAAC) ensimmäinen kokometallinen ja yksitasoinen hävittäjämalli. Koneen prototyyppi lensi ensi kertaa 20. huhtikuuta 1932.
Historia

Boeingin rahoittama projekti Boeing Model 248 -koneen rakentamiseksi alkoi syyskuussa 1931, kun USAAC toimitti moottorit ja ohjaamoinstrumentit yhtiöltä mallinimellä XP-936 tilaamiinsa kolmeen prototyyppiin. Koneessa oli itsekantava alumiinirunko, avoin ohjaamo, kiinteä laskuteline ja vaijerilla ulkoisesti tuetut siivet.
Boeing sai tilauksen 111 tuotantomallisesta (Model 266) koneesta. Viralliseksi mallinimeksi tuli P-26A; A tarkoitti paranneltua siipirakennetta ja radiota. Ensimmäinen tuotantokone lensi 10. tammikuuta 1933, ja viimeinen toimitettiin kesäkuussa 1934.
Myöhemmin toimitettuihin 25 P-26B-malliseen koneeseen oli tarkoitus asentaa polttoaineen ruiskutuksella varustettu Pratt & Whitney R-1340-33-Wasp -moottori, mutta moottoreita oli saatavilla vain kolme kappaletta ja 22 koneeseen asennettiinkin jo aiemmissa koneissa käytetty kaasutinmoottori. Niiden mallinimeksi tuli P-26C; viimeinen valmistui vuonna 1936. Osaan koneista vaihdettiin myöhemmin ruiskumoottori, jonka myötä mallinimi muutettiin P-26B:ksi. Kaikkiaan USAAC:ille toimitettiin prototyyppikoneet mukaan lukien 139 P-26 -hävittäjää.[lähde? ]
Kymmenen P-26 -konetta (Model 281) rakennettiin toimitettaviksi Kiinaan vuonna 1936, ja yksi Espanjan ilmavoimien kokeiltavaksi sen valitessa uutta hävittäjämallia. Kansallisen Kiinan ilmavoimien 17. lentolaivue pudotti koneillaan kuusi japanilaista Mitsubishi G3M -pommikonetta Nanjingissa 15. elokuuta 1937. Vaikeiden toimintaolojen ja raskaan taistelukäytön vuoksi koneet poistettiin käytöstä vuoden 1937 loppuun mennessä. Espanjaan toimitettu kone päätyi Espanjan sisällissodan sytyttyä tasavaltalaisten käyttöön ja ammuttiin alas 21. lokakuuta 1936.
Seversky P-35:n käyttöönoton jälkeen USAAC:in Peashooterit siirrettiin harjoitushävittäjiksi ja vuonna 1938 niitä oli hävittäjäkäytössä enää Panamassa, Havaijilla ja Filippiineillä sijainneissa yksiköissä. USAAC:in viimeiset P-26:t olivat palveluskäytössä vielä vuonna 1941 Filippiineillä, mutta ne korvattiin P-35A -koneilla kesällä 1941. Viimeiset 12 konetta siirrettiin Filippiinien armeijan ilmajoukoille Batangasin lentokentälle Luzoniin. Kapteeni Jesus A. Villamor pudotti koneellaan Mitsubishi G3M2 -pommikoneen 12. joulukuuta 1941 ja luutnantti Jose Kare 23. joulukuuta Mitsubishi A6M2 Zeron. Japanilaisten hyökkäyksestä säästyneet koneet poltettiin 24. joulukuuta, etteivät ne joutuisi vihollisen haltuun.
P-26 pysyi edelleen palveluskäytössä Panaman kanava-alueella ja viimeiset 11 konetta siirrettiin Panamalle, joka myi ne vuonna 1943 Guatemalalle. Viimeiset palveluskäytössä olleet P-26:t poistettiin vuonna 1957 Guatemalan ilmavoimien käytöstä. Viimeinen jäljelle jäänyt P-26 on entisöity ja se on näytteillä Yhdysvalloissa National Air and Space Museumissa Washington D.C.ssä.
Boeing P-29

Boeing valmisti vuonna 1934 Peashooterista parannellun YP-29 -version, jossa oli itsekantavat siivet, sisäänvedettävä laskuteline ja umpiohjaamo. USAAC piti parannuksia kuitenkin niin marginaalisina, ettei P-29 -mallia otettu tuotantoon.
Tekniset tiedot Boeing P-26A (Model 266)

Lähde: [lähde? ]
Yleiset ominaisuudet
Miehistö: 1
Pituus: &&&&&&&&&&&&&&07.01800007,18 m
Kärkiväli: &&&&&&&&&&&&&&08.05000008,50 m
Korkeus: &&&&&&&&&&&&&&03.0400003,04 m
Siipipinta-ala: &&&&&&&&&&&&&013.089000013,89 m²
Tyhjäpaino: &&&&&&&&&&&&0996.&&&&00996 kg
Lentopaino: &&&&&&&&&&&01524.&&&&001 524 kg
Voimalaite: &&&&&&&&&&&&&&01.&&&&001 × Pratt & Whittney Wasp R-1340-7 -9-sylinterinen tähtimoottori; &&&&&&&&&&&&0447.&&&&00447 kW (&&&&&&&&&&&&0600.&&&&00600 hv)
Suoritusarvot
Suurin nopeus: &&&&&&&&&&&&0377.&&&&00377 km/h
Lentomatka: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.579 km km
Lakikorkeus: 0Virhe lausekkeessa: odottamaton numero.0Virhe lausekkeessa: odottamaton numero8 352 m m
Aseistus
2 × .30-06 kaliiperin Browning-konekivääri, tai 1 × .30-06 kaliiperin ja 1 × .50 kaliiperin Browning-konekivääri.
1 × 91 kg pommi rungon alla.